《再吟六诗四首拜呈 其一》
宋代·孔平仲

摩天皆劲翮，对垒尽雄诗。汉士增三杰，唐儒益二夔。

素修同德行，良会展尊彝。耻佩苏秦印，閒吟谷永诗。

郡条颁美政，邦典守新规。暗换阴阳气，平分昼夜时。

南朝馀草树，战国旧城池。弱跪霜前蟹，奇眸水底龟。

风标观画鹤，祸福中灵棋。尼父谈诸蔽，尤当谨礼仪。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。